OpenLLM-France/wikimedia huggingface dataset:
# Kutz garagardo fabrika

Kutz garagardo fabrika Donostiako antzinako garagardo-lantegia izan zen, Ategorrieta auzoan zegoena. Benedikt eta Klaus Kutz anaiek 1872an ireki zuten, eta 1920an itxi zen.

## Historia

Kutz anaiak Ulmekoak ziren, Estrasburgo eta Munich arteko erdibidean dagoen hirikoak. Benedikt garagardo-maisua 1867an iritsi zen Donostiara, 20 urte inguru zituela. Filadelfiara joateko asmoa omen zuen baina, maitasuna zela-eta, bertan geratu zen. Beti ere, laster ohartu zen oso hiri erakargarria zela, bai zerbitzu-sektorerako, bai turismorako. Hiru urte geroago heldu zen Klaus anaia. Biak Igarzabal Zipitria ahizpekin ezkondu ziren.
1872ko martxoaren 15ean, bi anaiek alemaniar garagardotegi bat ireki zuten Ategorrietako Txofre Mayor baserrian. Horretarako, 13.000 metro karratuko lursaila zuen baserri zahar hori alokatu zuten. Baserria Frantziako errepidearen bazterrean zegoen, Txofreko iturri famatuaren ondoan. Izotz-fabrika bat ere ezarri zuten bertan, ezinbestekoa baitzen kalitatezko garagardoak ekoizteko. Ondoan, otorduak egiteko lorategi ederra zeukan, mahai eta aulkiez hornitua.
1878an, Txofre Mayor etxaldea erosi zuten, 65.000 pezeta ordainduta. 1881ean, negozioa martxa onean zihoala, bi anaiek bereiztea erabazi zuten; Klausek jarraitu zuen Ategorrietako garagardotegiarekin, eta Benediktek beste fabrika bat sortu zuen, Antigua auzoan: El León garagardoak. 1898an, E. Flageyk bi garagardotegietako lorategiak goraipatu zituen, biak ere Erdialdeko Europako biergartenen antzera prestatuak.
1887an Ategorrietako Jai Alai frontoia zabaldu zenetik, Kutz garagardotegiak urrezko garaia bizi izan zuen. 1902tik 1904ra Donostiako lehenbiziko tenis kluba eta 1903an Txofreko zezen plaza berria ireki izanak ere mesede egin zion. Klaus Kutz eta haren emazte Agustina Igarzabal 1895ean zendu ziren, eta negozioa seme-alaben esku geratu zen (Ramón Kutz y Hnos). Hala ere, artean gazteak zirenez, beste senitarteko bat arduratu zen garagardotegiaz, Albín Kutz Graf.
Hiriaren hedatzea zela-eta, 1915etik aurrera Kutz familiaren lurretan eraikitzen hasi ziren. 1920an, garagardo fabrika eta Txofreko instalazioak Maria Sortzez Garbiaren Institutuko erlijiosoei saldu zitzaizkien, komentua eta eliza eraikitzeko.

## Erreferentziak

* 1 2 3 4 5 6 Fernandez Beobide, J.J., Horcajo, Lola. 150 años de la cervecería Kutz en San Sebastián. El Diario Vasco, 2022ko martxoak 7 (Noiz kontsultatua: 2024-6-26).
* 1 2 Kutz panteoia. Polloe hilerriko bisitatzeko puntuak, donostia.eus (Noiz kontsultatua: 2024-6-26).
* ↑ El Frontón Jai Alai de San Sebastián. Revista San Sebastian, 2017ko abenduak 17, revistasansebastian.com (Noiz kontsultatua: 2024-6-26).

## Kanpo estekak

* Datuak: Q126902452
# Kutzemendi

Kutzemendi edo Olarizu mendia Gasteizko hegoaldean dagoen muino bat da, Olarizu landa eremuaren alderik gorena. 709 metroko garaiera du, eta Gasteizko hirigunetik oso hurbil dago. Irailean festa bat ospatzen da mendi tontorrean, gailurreko gurutzearen ondoan. Berez zailtasunik gabeko igoera den arren, neguan izotzak zaildu egiten du, oso irristakor egiten baitu bidea.

## Kutzemendiko aztarnategia

Muinoaren gainaldean Kutzemendiko herri gotortua dago: Burdin Aroko herrixka gotortu baten arrastoak dira (K.a. IX. mende-K.a. III. mende bitartekoak). Aztarnategi hori monumentu multzo sailkapenarekin kultura ondasuntzat izendatzeko espedientea abiarazita dago 1995az geroztik. 1995eko urriaren 16ko 4523 zenbakiko Ebazpenaren bidez, Kalifkatutako Kultura Ondasun deklaratzeko espedientea hasi zen (1995eko azaroaren 7ko EHAA, 212. zk.), Monumentu-multzo kategoria emateko. Hala ere, urtebete igaro ondoren espedientea iraungi egin zen eta gaur egun oraindik kalifikatzeko dago.
Jose Migel Barandiaranek aurkitu zuen aztarnategi hori, 1926an, eta ordutik hainbat ikerketa arkeologiko egin dira. Kokaguneak kastroen egitura tipikoa zeukan, eta harresi bat bazuela aurkitu da.

## Erreferentziak

* ↑ Eusko Jaurlaritzako Kultura, Gazteria eta Kirol sailburuordearen erabakia, 1995eko urriaren 16koa, Gasteizko (Araba) Kutzemendiko herrixkako eremu arkeologikoa kultura ondasun gisa monumentu multzo izendapenaz izendatzeko espedienteari hasiera emateko dena. Euskal Herriko Agintaritzaren Aldizkaria, 212. zenbakia, 1995-10-16.
* ↑ Arabako Diputatu Kontseiluaren 2000ko abenduaren 27ko 135/2000 Foru Dekretuaren iragarkia, Gasteizko Hiri Antolamenduko Plan Orokorra berrikusteko espedienteari buruzkoa. Euskal Herriko Agintaritzaren Aldizkaria, 36. zenbakia, 2001-02-20.
* ↑ Francisco Olarreaga Tellechea (Eusko Jaurlaritzako Ingurumenaren Plangintzaren zuzendaria): Vitoria-Gasteizko Udalak sustatutako «Vitoria-Gasteizko Hiria Antolatzeko Plan Orokorra» izeneko planaren iraunkortasun-txostenaren edukia finkatzen duen 2010eko azaroaren 29ko erreferentzia-dokumentua, Eusko Jaurlaritzako Ingurumenaren Plangintzaren Zuzendaritza, 2010-11-29.
* ↑ Camarero, Cristina; Arevalo-Muñoz, Erik. (2018-01-01). «La industria ósea del Castro de Kutzemendi» Actas de las IX Jornadas de Jóvenes en Investigación Arqueológica. Santander 8-11 junio 2016 (Noiz kontsultatua: 2024-02-25).
* ↑ «Kutzemendiko Herrixka. Ondarea. Euskal Ondare Kulturalaren Informazio Sistemaren hasiera orria» www.euskadi.eus (Noiz kontsultatua: 2024-02-25).

## Kanpo estekak

* Kutzemendiri buruzko informazioa Gasteizko udalaren webgunean.
* Datuak: Q12261714
# Lee Harvey Oswald

Lee Harvey Oswald (New Orleans, Louisiana, 1939ko urriaren 18a - Dallas, 1963ko azaroaren 24a) estatubatuar marinea izan zen. Ofizialki, 1963ko azaroaren 22an John F. Kennedy hil zuela onartzen da.
Hamazazpi urterekin marineekin bat egin zuen. 1956an Sobietar Batasunera desertatu eta errusiar emakume batekin ezkondu zen. 1962an Estatu Batuetara itzuli zen bere familia berriarekin eta Dallasen kokatu ziren. 1963ko azaroaren 22an John F. Kennedy presidentea hil bide zuen Dallasen. Handik gutxira, J. D. Tippett polizia hil zuen eta egun horretan bertan atxilotu zuten. Bi egun geroago, Jack Rubyk hil zuen Dallasko polizia-etxean.
Nikolái Leónov KGBko agente sartu zen 1958an, eta Mexikoko enbaxadan lan egiten zuen; hor elkartu zen, hain zuen, Oswaldekin Kennedyren hilketa baino hilabete lehenago. Leónoven arabera, harekin hitzordua izan zuenean, Oswald "pertsona ahul eta gaixotia" zen, eta dardarti zebilen. Oswald irmo sinetsita zegoen jazartzen zutela eta, horregatik, pistola zeraman. Leónovek ezinezkotzat jo du elkarrizketetan hark Kennedy hil ahal izatea.

## Kanpo estekak

* Datuak: Q48745
* Multimedia: Lee Harvey Oswald / Q48745
* ↑ (Gaztelaniaz) Exsubdirector del KGB: "Me reuní con Oswald antes del asesinato de Kennedy" | La República EC. 2017-10-29 (Noiz kontsultatua: 2022-03-09).
# Lee Dorman

Douglas Lee Dorman (Saint Louis, Missouri, 1942ko irailaren 15a – Laguna Niguel, Kalifornia, 2012ko abenduaren 21a) estatubatuar baxu-jotzailea izan zen, Iron Butterfly taldeko kidea.
Missourin jaio zen eta 1960ko hamarkadan San Diegora joan zen bizitzera. Han hasi zen baxua jotzen nerabezaroan eta han Iron Butterfly taldearen sortzaileetako bat izan zen Doug Ingle, Ron Bushy eta Erik Brannekin batera. 1968an taldeak arrakasta handia lortu zuen "In-A-Gadda-Da-Vida" abestiarekin, Dormanek taldearekin lau alditan jo zuen (1967-1971, 1977-1978, 1978-1985 eta 1987-2012).
1971n taldea lehen aldiz martxan jarri ondoren, Captain Beyond sortu zuen Deep Purple taldeko Rod Evans abeslariarekin, Larry Reinhardt eta Bobby Caldwellekin batera. Taldeak estilo eklektikoa erabili zuen hard rock, rock progresibo, jazz fusion eta space rock nahasketak egiteko. 1972 eta 1977 artean hiru album argitaratu zituzten.

## Diskografia

Iron Butterfly
* In-A-Gadda-Da-Vida (1968)
* Ball (1969)
* Live (1970)
* Scorching Beauty (1975)
* Sun and Steel (1976)
Captain Beyond
* Captain Beyond (1972)
* Sufficiently Breathless (1973)
* Dawn Explosion (1977)

## Kanpo estekak

* Datuak: Q1501471
* Multimedia: Lee Dorman / Q1501471
# Lee Eun-hye

Lee Eun-hye (Hangul: 이은혜: 1995eko maiatzaren 2a) mahai-teniseko jokalari hegokorearra da. 2024ko Udako Olinpiar Jokoetan brontzezko domina irabazi zuen Hego Koreako emakumeen taldeko kidea izanez.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 03 ! | Taldeka |

## Erreferentziak

* ↑ https://olympics.com/en/paris-2024/athlete/eunhye-lee_1936425
# Lee Evans

Lee Edward Evans (Madera, Kalifornia, 1947ko otsailaren 25a - Lagos, 2021eko maiatzaren 19a) estatubatuar atleta izan zen.
1968ko Udako Olinpiar Jokoetan bi urrezko domina irabazi zituen. 400 metroko proba irabazi zuen eta munduko errekorra ezarri zuen 44.06 segundoko denborarekin. 4 x 400 metroko errelebo-proba ere irabazi zuen talde estatubatuarrarekin eta 2.56.16 minutuko errekorra lortu zuen.
Black Power mugimenduko lider eraginkorra ere izan zen Evans, baita atleta beltzek Jokoetan antolatu zituzten protesten antolatzaileetako bat ere.
Ondoren, Afrikako hainbat herrialdetako atletismo entrenatzailea izan zen.
* Datuak: Q354301
* Multimedia: Lee Evans (athlete) / Q354301
# Lee Han-dong

Lee Han-dong (Gyeonggi, 1934ko abenduaren 5a - Pocheon, 2021eko maiatzaren 8a) hegokorear politikaria izan zen. Hego Koreako 33. lehen ministroa izan zen 2000ko maiatzaren 22tik 2002ko uztailaren 11ra.
* Datuak: Q6781249
* Multimedia: Lee Han-dong / Q6781249
# Lee Eun-kyung

Lee Eun-kyung (1972ko uztailaren 15a) arkularia da. Hego Korea ordezkatu zuen 1992ko Udako Olinpiar Jokoetan.

## Erreferentziak

* ↑ Lee Eun-Gyeong

## Kanpo estekak

* Datuak: Q1923281
# Lee Han-sup

Lee Han-sup (Busan, 1966ko apirilaren 30a) arkularia da. Hego Korea ordezkatu zuen 1988ko Udako Olinpiar Jokoetan.

## Erreferentziak

* ↑ Lee Han-Seop
* ↑ Han-Sup LEE

## Kanpo estekak

* Datuak: Q562468
# Lee Da-bin

    Hau korear izena da, abizena Lee du.
Lee Da-Bin (Hangul: 이다 빈; 1996ko abenduaren 7a) hegokorear emakume taekwondolaria da.
Tokio 2020ko Udako Olinpiar Jokoetan esku hartu zuen +67 kg kategorian, zilarrezko domina lortuz. Asiako Jokoetan, 2014an eta 2018an, bi domina lortu zituen.
Halaber, domina irabazi zuen 2019ko Munduko Taekwondo Txapelketan, eta bi domina Asiako Taekwondo Txapelketan 2016an eta 2018an.
2024ko Parisko Olinpiar Jokoetan brontzezko domina eskuratu zuen.

## Nazioarteko emaitzak

Udako Olinpiar Jokoak :
| Urtea | Lekua | Domina | Kategoria |
| 2020 | Tokio Japonia | 02 ! | +67 kg |
| 2024 | Paris Frantzia | 03 ! | +67 kg |
| Munduko Txapelketa ||||
| Urtea | Lekua | Domina | Kategoria |
| 2019 | Manchester Erresuma Batua | 01 ! | –73 kg |
| 2022 | Guadalajara Mexiko | 03 ! | –73 kg |
| Asiako Jokoak ||||
| Urtea | Lekua | Domina | Kategoria |
| 2014 | Incheon Hego Korea | 01 ! | –62 kg |
| 2018 | Jakarta Indonesia | 01 ! | +67 kg |
| 2022 | Hangzhou Txina | 01 ! | +67 kg |
| Asiako Txapelketa ||||
| Urtea | Lekua | Domina | Kategoria |
| 2016 | Pasay Filipinak | 01 ! | –73 kg |
| 2018 | Ho Chi Minh Hiria Vietnam | 03 ! | –73 kg |

## Erreferentziak

* ↑ "Lee Da-bin olympedia.org (Ingelesez)
* 1 2 "Lee da-bin" taekwondodata.com (Ingelesez)

## Kanpo estekak

* Datuak: Q56224168
* Multimedia: Lee Da-bin / Q56224168
# Kyowaan Hoshi

Kyowaan Hoshi (japonieraz: 星 キョーワァン, Hoshi Kyowaan, 1997ko ekainaren 25a -) Japoniako futbolaria da.
Hainbat futbol taldetan jokatu du, esaterako Yokohama FC.

## Kanpo estekak

* (Japonieraz) J.League Data Site
* Datuak: Q96939107
* Multimedia: Kyowaan Hoshi / Q96939107
# Kyotoko jauregi inperiala

Kyotoko jauregi inperiala (japonieraz: 京都御所, Kyōto-gosho) Japoniako jauregi historikoa da, Kyoton dagoena eta 1869 arte enperadorearen egoitza ofiziala izan zena.

## Historia

Jauregi inperialaren eraikuntza XII mendearen bukaera aldera kokatu behar da enperadoreek Heian jauregia (大内裏, Daidairi) alde batera utzi eta hiritik gertuago zegoen kokapena aukeratzerakoan.
Historia luzean jauregia zortzi aldiz erre du suak eta beste hainbestetan berreraiki behar izan da. Gaur egun dakusaguna 1855eko berreraikuntza da. 1869an Meiji berrezarkuntzan enperadoreak Tokioko jauregira aldatu ziren eta Kyotokoak bere funtzioa galdu zuen. Hala ere indar sinbolikoa mantendu du eta 1912an Taishō eta 1926an Hirohito enperadoreak bertan izan ziren koroatuak.

## Egitura

Hauek dira eraikinen artean aipagarrienak:
* Shishin-den (紫宸殿): Estatu zeremonien aretoa da, bertan koroatu ziren Taishō eta Hirohito enperadoreak. Ondoan aristokraten etxeak zeuden, Heian estiloan eginak.
* Taishō enperadorearen koroatze ekitaldia.
* Seiryō-den (清涼殿): Enperadorearen egoitza zen, logelak, jangelak eta bulegoak zituen bertan. VIII mendean jadanik bazen eraikin baten egitura mantentzen du baina gaur egungoa 1790ko eraikina da.
* Ko-gosho (小御所): Gortea bltzen zen gela da. Bertan enperadoreak Tokugawa shogunaren menpekoak hartzen zituen.
* O-gakumonjo (御学問所): Enperadorearen liburutegia zen. Poesia errezitaldiak ere egiten ziren bertan.
* Ateak:
** Kenreimon (建礼門): Gutxitan irekitzen zen, enperadoreak atzerriko diplomatikoak hartzen zituenetan eta estatu zeremonia garrantzitsuetan.
** Jomeimon: Barneko jauregira sartzeko ate gorria da.
** Gekkamon: Mendebaldeko atea da.
** Kenshunmon
* Kenreimon.
* Jomeimon.
* Gekkamon.
* Kenshunmon.
* Kyōto-gyoen (京都御苑): Hiriaren barnean dagoen laukizuzen erraldoia da, luzeraz 1'3 km eta zabaleraz 0'7 km dituena, eta jauregi inperiala inguratzen du.

## Kanpo estekak

* (Ingelesez)(Japonieraz) Japoniako jauregi inperialen webgunea
* Datuak: Q1202239
* Multimedia: Kyoto Imperial Palace / Q1202239
# Kyphosidae

Kyphosidae arrain pertziformeen familia da, Atlantikoko, Indiako eta mendebaldeko Ozeano Bareko itsasoetan bizi dena.

## Generoak

FishBaseren arabera, familiak 52 espezie ditu, 14 generotan banaturik:
* Girellinae subfamilia
** Girella generoa
** Graus generoa
* Kyphosinae subfamilia
** Hermosilla generoa
** Kyphosus generoa
** Sectator generoa
* Microcanthinae subfamiliaJohnson, 1984
** Atypichthys generoa
** Microcanthus generoa
** Neatypus generoa
** Tilodon generoa
* Scorpidinae subfamilia
** Bathystethus generoa
** Labracoglossa generoa
** Medialuna generoa
** Neoscorpis generoa
** Scorpis generoa
* Atypicthys latus
* Girella zebra
* Kyphosus cinerascens
* Labracoglossa argentiventris
* Microcanthus strigatus
* Neatypus obliquus
* Scorpis aequipinnis
* Sectator azureus
* Tilodon sexfasciatus
Hona hemen genero batzuen bilakaera:

## Erreferentziak

* ↑ Nelson, Joseph S.. (1976). Fishes of the World. John Wiley & Sons ISBN 0-471-54713-1..
* ↑ www.fishbase.org
* ↑ Sepkoski, Jack. (2002). «A compendium of fossil marine animal genera» Bulletins of American Paleontology 364: 560..

## Kanpo estekak

* Datuak: Q1130631
* Multimedia: Kyphosidae / Q1130631
* Espezieak: Kyphosidae
# Kyoya Yamada

Kyoya Yamada (japonieraz: 山田 恭也, Yamada Kyoya, 2001eko uztailaren 29a -) Japoniako futbolaria da.
Hainbat futbol taldetan jokatu du, esaterako Fagiano Okayama.

## Kanpo estekak

* (Japonieraz) J.League Data Site
* Datuak: Q106766517
# Kyoya Saijo

Kyoya Saijo (japonieraz: 西城 響也, Saijo Kyoya, 2001eko uztailaren 8a -) Japoniako futbolaria da.
Hainbat futbol taldetan jokatu du, esaterako Oita Trinita.

## Kanpo loturak

* (Japonieraz) J.League Data Site
* Datuak: Q81304318
# Kyotoko metroa

Kyotoko metroa (japonieraz: 京都市営地下鉄, Kyōto Shiei Chikatetsu) Japoniako Kyoto hiriko garraiobide publikoa da. 1981eko apirilaren 1ean zabaldu zen eta gaur egun metro-sareak bi linea eta 31,3 kilometro dauzka.
2008an 126 milioi bidaiarik erabili zuten.

## Ikus, gainera

* Kyoto

## Kanpo estekak

* (Ingelesez) Metroaren webgune ofiziala.
* Datuak: Q728081
* Multimedia: Kyoto Subway / Q728081
# Lingulodinium polyedra

Lingulodinium polyedra (lehen Gonyaulax polyedra izenekoa) mikroalga unizelular fotosintetiko mugikorren espezie bat da, dinoflagelatuen klasekoa. Tradizionalki alga gisa aztertu badira ere, gaur egun planktonaren kategorian sailkatzen dira, fitoplanktona zehatzago, organismo autotrofoak baitira eta uretan barreiatuta bizi dira (normalean koloniak eratzen dituzten arren).
L. polyedra izan ohi da marea gorrien kausa, baita gauez hondartzetan eta ur epel neritikoen eremuetako erakusketa biolumineszenteena.

## Erreferentziak

* ↑ (Ingelesez) Latz, Mike. (2018-01-13). «What's In a Name? Lingulodinium polyedra, the dinoflagellate formerly known as L. polyedrum and Gonyaulax polyedra» Latz Laboratory (Noiz kontsultatua: 2023-03-11).
* ↑ (Gaztelaniaz) «Lingulodinium polyedra - Agosto» www.uv.es (Noiz kontsultatua: 2023-03-11).
* ↑ M.A. Faust & R.A. Gulledge. «Lingulodinium polyedrum». http://species-identification.org (en inglés). Consultado el 23 de julio de 2020.

## Kanpo estekak

* Datuak: Q1664715
* Multimedia: Lingulodinium polyedrum / Q1664715
# Lingunita

Lingunita silikato motako minerala da.

## Ezaugarriak

Lingunita silikato mineralaren formula kimikoa hau da: ${\ce {(Na,Ca)AlSi3O8}}$. Sistema tetragonalaren arabera sortzen ditu kristalak.

## Erreferentziak

* 1 2 (Ingelesez) «Lingunite: Mineral information, data and localities.» www.mindat.org (Noiz kontsultatua: 12-05-2019).
# Lingwick (Quebec)

Lingwick Quebeceko udalerri bat da, Kanadan. Estrie eskualdean kokatuta dago, eta horren barruan dagoen Le Haut-Saint-François konderriko eskualde udalerria da.. 2011ko zentsoaren arabera 399 biztanle zituen 242.85 kilometro koadroko azaleran.

## Kanpo estekak

* Datuak: Q3241567
* Multimedia: Lingwick / Q3241567
# Lingwu

Lingwu Hiria (txinera sinplifikatuz: 灵武; pinyineraz: Língwǔ shi), Yinchuan osatzen duten barrutietako bat da. 2004ko erroldaren arabera 230.000 pertsona bizi ziren 4.639,0 kilometro koadroko azaleran.

## Ikus, gainera

* Yinchuanen banaketa administratiboa

## Kanpo estekak

* (Txineraz) Lingwu hiriko kode postala.
* Datuak: Q609421
* Multimedia: Lingwu / Q609421
# Linha Nova

Linha Nova Brasilgo udalerri bat da, Rio Grande do Sul estatuan kokatua. 1.683 biztanle ditu 63,733 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q733173
* Multimedia: Linha Nova / Q733173
# Linh jaunaren biloba

Linh jaunaren biloba Philippe Claudel frantziar idazleak argitaraturiko eleberria da, gerratik ihesi (ziur aski, Vietnametik) beste herrialde batera doazen Linh jaunaren eta haren biloba txikiaren istorioa kontatzen duena. Itsas bidaia luze baten ondoren, errefuxiatuentzako aterpe batera eraman dituzte eta aterpetik atera den lehen egunean, arrotz egiten zaion herrialde horretako gizon batekin adiskidantzazko harremana hasi du.

## Kanpo estekak

* Linh jaunaren biloba, laburpena.
* Datuak: Q3211524
# Lingwala

Lingwala Kinshasako udalerria da. Hitz egiten den hizkuntza Lingala da. 2004ean 94.635 biztanle zituen guztira.

## Ikus, gainera

* Kinshasa

## Kanpo estekak

* Lingwalako mapa.
* Datuak: Q3241566
* Multimedia: Lingwala (Kinshasa) / Q3241566
# Linguizzetta

Linguizzetta, (korsikeraz: Linguizzetta) Korsikako iparraldeko udalerria da, Korsika Garaia departamentuan dagoena. 2013ko erroldaren arabera, 1.123 biztanle ditu.

## Erreferentziak

* ↑ (Frantsesez) «Populations légales 2013 | Insee» www.insee.fr (Noiz kontsultatua: 2016-12-27).

## Kanpo estekak

* Datuak: Q271498
* Multimedia: Linguizzetta / Q271498
# La Pobla de Massaluca

La Pobla de Massaluca Kataluniako udalerria da, Terra Alta eskualdean eta Tarragonako probintzian kokatuta dagoena. 43,4 km²-ko azalera du eta 2009ko urtarrilaren 1eko erroldaren arabera 399 biztanle zituen.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 1.080 | 1.183 | 1.084 | 1.018 | 783 | 746 | 691 | 554 | 496 | 471 | 430 | 399 |

## Ikus, gainera

* Tarragonako udalerrien zerrenda

## Kanpo estekak

* (Katalanez) Udalaren webgunea
* (Katalanez) La Pobla de Massalucari buruzko informazioa
* Datuak: Q1233513
* Multimedia: La Pobla de Massaluca / Q1233513
# La Pobla de Montornès

La Pobla de Montornès Kataluniako udalerria da, Tarragonès eskualdean eta Tarragonako probintzian kokatuta dagoena. 12,3 km²-ko azalera du eta 2009ko urtarrilaren 1eko erroldaren arabera 2.852 biztanle zituen.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 957 | 927 | 981 | 907 | 809 | 756 | 760 | 773 | 791 | 926 | 1.522 | 2.852 |

## Ikus, gainera

* Tarragonako udalerrien zerrenda

## Kanpo estekak

* (Katalanez) (Gaztelaniaz) (Ingelesez) Udalaren webgunea
* (Katalanez) La Pobla de Montornèsi buruzko informazioa
* Datuak: Q638814
* Multimedia: La Pobla de Montornès / Q638814
# La Población (Víctor Jara)

La Población Víctor Jara abeslari txiletarrak 1972an plazaratu zuen zazpigarren albuma izan zen. Kontzeptu musika disko da, hau da, osoa gai baten ingurukoa da. Kasu honetan langileak bizi ziren txabolen herri baten ingurukoa da. Pobrezia eta beharra, irtenbide bat bilatzeko beharra gai nagusiak dira. Datuak errealitatetik hartu zituen, Herminda de la Victoria herri matxinatuan (egungo La Victoria) hainbat testigantza aztertu eta jaso zituen, eta haietan oinarritu zuen bere diskoa.

## Ezaugarriak

Txileko Kantagintza Berriaren mugimendua horrelako kontzeptu-albumek gertaerak eta ideologia hobeto azaltzeko aukera eman zuten. Ziur aski ezagunena Quilapayún taldeak 1970ean grabatu zuen Cantata Santa María de Iquique albuma izan zen. Kantata horrek ere arrakasta itzela izan zuen, hala ere: Rolling Stone aldizkariaren arabera, 2008an, garai guztietak Txileko 17. disko garrantzitsuena izan zen. Lan honetan, «Lo único que tengo» abestian, Isabel Parrak abestu zuen. Beste abestietan Bélgica Castro, Huamarí eta Cantamaranto taldearen laguntza izan zuen. Beste kantu batean, «Herminda de La Victoria», Jarak Alejandro Sievekingen kolaborazioa izan zuen hitzak jartzeko garaian.

## Abestiak

* "Lo único que tengo"
* "En el río Mapocho"
* "Luchín"
* "La toma - 16 marzo 1967"
* "La carpa de las coligüillas"
* "El hombre es un creador"
* "Herminda de la Victoria" (Alejandro Sieveking, Jara)
* "Sacando pecho y brazo"
* "Marcha de los pobladores"

## Erreferentziak

* ↑ http://www.abacq.net/imagineria/disc00a.htm
* ↑ https://rateyourmusic.com/list/tu_vicio/los_50_mejores_discos_chilenos/

## Kanpo estekak

* La población YouTuben
* Datuak: Q6464505
# La Pocatière (Quebec)

La Pocatière Quebeceko udalerri bat da, Kanadan. Bas-Saint-Laurent eskualdean kokatuta dago, eta horren barruan dagoen Kamouraska konderriko eskualde-udalerria da. 2011ko zentsoaren arabera 4,266 biztanle zituen 21.73 kilometro koadroko azaleran.

## Kanpo estekak

* Datuak: Q142355
* Multimedia: La Pocatière / Q142355
# La Pochota

La Pochotona edo La Pochota Chiapa de Corzo (Mexiko) herrian dagoen herriko kulturaren araberako zuhaitz magikoa da. Herriko enparantzan dago, Ángel Albino Corzo eskainitako parkean. Hiriko sinboloa da zuhaitza eta haren historiaren testigu garrantzitsua izan da. Zuhaitz historiko gisa babestuta dago.

## Espeziea

Zuhaitza kapok edo Ceiba pentandra da, Bombacaceae familiakoa. Landare hau oso garrantzitsua da Maien kulturan. Ale hau ehun urtetik gorako zuhaitza da.

## Historia

Ikerketarik ez izan arren, milaka urte dituen zuhaitztzat hartzen da, zuhaitz horren inguruan sortu baitzen Chiapa de Corzo hiria, 1528an. Kontatzen denez, zuhaitz horren itzalpean, merkatariek beren produktuak erakusten zituzten plazan. Ceiba zuhaitz sakratutzat hartzen zuten antzinako Chiapaneca herriak eta Mesoamerikako beste herri batzuek.
1945ean bizilagun gogaikarri batek, garai batzuetan askatzen dituen kotoi kopuru handiengatik haserretuta, nahita su eman zion. Suak Pochotaren heren bat suntsitu zuen. Sua herriaren laguntzarekin itzali zen, gaur egun arte bizirik iraun duen eta hazten ari den adar bat salbatzea lortuz.
1993ko uztailaren 8an, Chiapas estatuko gobernadore Elmar Harald Setzer Marseillek Potxota babesteko adierazpena egin zuen, eta Chiapasko Lehen Zuhaitz Historiko eta Nabarmenaren titulua eman zion.

## Kanpo esteka

* Datuak: Q48790574
* Multimedia: La Pochota / Q48790574